HB Grandi vill halda áfram fiskimjölsframleiðslu á Akranesi Umhverfisstofnun auglýsir í Skessuhorni vikunnar tillögu að starfsleyfi HB Granda hf. fyrir fiskimjölsverksmiðju á Akranesi . HB Grandi áformar að framleiða fiskimjöl og lýsi úr allt að eitt þúsund tonnum hráefnis á sólarhring . Um er að ræða endurnýjun leyfis fyrir starfsemi sem staðsett er á Hafnarbraut 2 - 4 á Akranesi . Starfsleyfistillagan hefur legið frammi ásamt fylgigögnum á skrifstofu Akraneskaupstaðar og verður til 16. júlí nk . Einnig má sjá starfsleyfistillögu ásamt fylgigögnum á vef Umhverfisstofnunar .